Markdown

Contingut

# Treball amb fitxers Markdown (.md)

El LibreOffice Writer pot obrir i desar fitxers en el format de fitxer Markdown (.md), així com enganxar contingut Markdown en un document de text.

El Markdown és un llenguatge de marcatge lleuger que permet formatar text amb una sintaxi senzilla. S'utilitza àmpliament per a escriure documentació, fitxers README, missatges en fòrums i fins i tot alguns correus electrònics.

## Obertura d'un fitxer Markdown

1. Trieu Fitxer ▸ Obre.

2. Localitzeu el fitxer Markdown que voleu obrir.

   Si el fitxer té l'extensió *.md, seleccioneu-lo.

   Si el fitxer Markdown té una altra extensió, seleccioneu el fitxer i, a continuació, seleccioneu «Document Markdown (.md, .markdown») al quadre Tipus de fitxer

3. Feu clic a Obre.

## Per a desar un fitxer en el format Markdown

1. Obriu el document de text que voleu desar com a fitxer Markdown.

2. Trieu Fitxer ▸ Anomena i desa.

3. Al quadre Nom del fitxer, introduïu un nom per al fitxer.

4. Al quadre Tipus de fitxer, seleccioneu «Document Markdown (.md)».

5. Feu clic a Desa.

## Enganxament de contingut Markdown en un document de text del LibreOffice

Podeu enganxar contingut Markdown directament en un document del LibreOffice Writer. El Writer aplica intel·ligentment els estils corresponents, assignant automàticament el format de paràgraf, de llista i de caràcter mitjançant els estils automàtics (per defecte).

Podeu importar estils d'una plantilla personalitzada per a personalitzar els estils automàtics.

## Obertura d'un fitxer Markdown des de la línia d'ordres

Podeu obrir un fitxer Markdown des de la línia d'ordres i aplicar automàticament una plantilla per a generar un document de text formatat a mida. Introduïu la següent ordre a l'intèrpret d'ordres del vostre sistema operatiu per a aplicar el fitxer de plantilla template.ott al fitxer test.md:

soffice --infilter='Markdown:{"TemplateURL":{"type":"string","value":"./template.ott"}}' test.md

El LibreOffice implementa l'especificació Markdown de CommonMark.

Temes relacionats

Lloc web de CommonMark

Ens cal la vostra ajuda!